….. sz. napirend

 Előterjesztve: Településüzemeltetési,

 Környezetvédelmi és Közbiztonsági

 Bizottság

## E L Ő T E R J E S Z T É S

**a Képviselő-testület 2022. május 31-i rendes ülésére**

**Tárgy:** Megállapodás aláírása a Margit körút zöldfelület fejlesztési beruházás tárgyában

**Készítette:** ………………………

 Kerényi Gyula

 polgármesteri koordinátor

**Egyeztetve:** ………………………

 dr. Varga Előd Bendegúz

 alpolgármester

 ………………………

 Keszei Zsolt

 beruházási igazgató

 ………………………

 Annus Béláné

 gazdasági igazgató

**Látta:** ……………………….

 dr. Szalai Tibor

 jegyző

 ……………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A BKM Budapesti Közművek Nonprofit Zrt. (a továbbiakban: BKM NZrt.) 2021. novemberben elkészítette a Budapest II. kerület Margit körút Margit utca – Keleti Károly utca közötti szakaszának zöldsáv rehabilitációjára vonatkozó kiviteli tervdokumentációt (a továbbiakban: Tervdokumentáció). A Tervdokumentáció zöldinfrastruktúra-fejlesztést (fatelepítés, zöldfelület növelés, évelő telepítés) tartalmaz, célja a Margit körút zöldfelületeinek, fáinak mennyiségi és minőségi növelése, a területre hulló csapadék visszatartása. Mindez kedvezőbb mikroklimatikus viszonyokat teremt az érintett területen a vegetációs időszakban, vízvisszatartó hatása révén mérsékli a klímaváltozás hatásait, illetve a vonzóbbá, élhetőbbé teszi a közterületet. A beruházás keretében, a zöldfelületi rehabilitáción felül teljes egészében megújul az érintett szakaszon a járdafelület.

A Képviselő-testület 2022. január 27-ei ülésén tárgyalta a Tervdokumentáció Budapest II. Kerületi Önkormányzat (a továbbiakban: Önkormányzat) részére történő térítésmentes átadását célzó, Budapest Főváros Önkormányzata, a BKM NZrt. és az Önkormányzat között létrejövő háromoldalú megállapodást (a továbbiakban: Megállapodás), amelynek aláírását 28/2022. (I.27.) számú határozatával hagyta jóvá. Az előterjesztés melléklete a Megállapodás 2022. januárban ismert munkaközi változatát tartalmazta, a felek között több körben egyeztetett, a lényegi tartalom változtatása nélkül kidolgozott végleges Megállapodás *(1. számú melléklet)* aláírása 2022. április 6-án történt meg, ezért szükséges, hogy a T. Képviselő-testület a végleges változatot utólagosan jóváhagyja.

A Megállapodás 2.7. pontja értelmében „*A II. Kerületi Önkormányzat kifejezetten kötelezettséget vállal arra, hogy a Fejlesztés kivitelezésére irányuló közbeszerzési eljárás megkezdését megelőzően a Fővárosi Önkormányzattal a Fejlesztés megvalósításának műszaki- és jogi feltételeiről, továbbá a Fejlesztés eredményeként létrejövő vagyonnövekmény tulajdoni- és aktiválási kérdéseinek rendezéséről külön beruházási megállapodást köt. Felek rögzítik, hogy a jelen Megállapodás hatályba lépését követően haladéktalanul megkezdik az egyeztetéseket a beruházási megállapodás mielőbbi létrehozása érdekében.*”

A szintén a Budapest Főváros Önkormányzata, a BKM NZrt. és az Önkormányzat között létrejövő háromoldalú beruházási megállapodást felek egyeztették, azt a *2. számú melléklet* tartalmazza.

Az Önkormányzat a kivitelezésre irányuló konzultációt a hatályos mélyépítési közbeszerzési keretszerződés keretében bonyolította le, a szükséges forrás a Beruházási Igazgatóság *Járdaépítés (Ph.Kúti gyalogos és belső ter.) / 101002 / KKM / Egyéb építmény beszerzés, létesítés kiadásai* során rendelkezésre áll.

A beruházás tervezett ütemezése szerint a munkálatok 2022. júniusában kezdődnek és várhatóan 3 hónapig tartanak. A beruházási megállapodás alapján, tekintettel arra, hogy a kivitelezés az Önkormányzat forrásainak terhére, de Budapest Főváros Önkormányzata kizárólagos tulajdonát képező területen valósul meg, utóbbi tulajdonosi hozzájárulását adja a beruházás megvalósításához, egyben kiköti, hogy a fejlesztés eredményeként létrejövő vagyonnövekmény Budapest Főváros Önkormányzata tulajdonába, valamint a BKM NZrt. üzemeltetésébe kerül.

Kérem a T. Képviselő-testületet, hogy a határozati javaslatokat elfogadni szíveskedjen.

**Határozati javaslatok**

**1./** A Képviselő-testület úgy dönt, hogy tudomásul veszi és jóváhagyja a Budapest Főváros Önkormányzata, a BKM Budapesti Közművek Nonprofit Zrt. és a Budapest Főváros II. Kerületi Önkormányzat között létrejött, a Margit körút zöldfelület fejlesztési terveinek átadására vonatkozó megállapodást a szükségessé vált kiegészítésekkel és módosításokkal.

**Felelős:** Polgármester

**Határidő:** 2022. május 31.

(*A határozati javaslat elfogadása egyszerű többségű szavazati arányt igényel.)*

**2./** A Képviselő-testület úgy dönt, hogy a Budapest Főváros Önkormányzata, a BKM Budapesti Közművek Nonprofit Zrt. és a Budapest Főváros II. Kerületi Önkormányzat között 2022. április 6-án létrejött megállapodás alapján felhatalmazza a Polgármestert az ugyanezen felek között a Margit körút zöldfelület fejlesztési beruházás tárgyában létrejövő megállapodás aláírására.

**Felelős:** Polgármester

**Határidő:** 2022. június 30.

*(A határozati javaslat elfogadása egyszerű többségű szavazati arányt igényel.)*

**Budapest, 2022. május 19.**

 **Őrsi Gergely**

 polgármester

Mellékletek:

1. Megállapodás a Margit körút zöldfelület fejlesztési terveinek átadásáról

2. Margit körút zöldfelület fejlesztési beruházás tárgyában létrejövő megállapodás